
Bodovací systém pre lietadlá                                                                                                        [image: LOGO kridlo nove zaklad cierne]                                                                                                                                                                                                                                                                                      Tento bodovací systém je navrhnutý tak, aby vyhovoval súčasným trendom a zároveň bral na zreteľ základy modelárstva ako je čistota stavby, geometria, zhoda s originálom. Pritom aby systémovo, hodnotil vyššiu prácnosť a náročnosť pri stavbe zložitých konštrukcií, či výbere komplikovanejších kamufláží. Preto sa odporúča už pri výbere modelu zohľadniť tieto kritériá.                               Manipulácia s modelom je obmedzená na nutné minimum, tj. prenesenie modelu na bodovací stôl, po komplexnom hodnotení modelu z vrchu, jedno otočenie hore podvozkom a po komplexnom hodnotení spodných partií modelu otočenie späť na podvozok. Po ukončení hodnotenia, prenesenie modelu na súťažný stôl. 

Hodnotené kategórie:                                                                                                                                 
I. POVRCHOVÁ ÚPRAVA                                                                                                                                                                                                                         I.a  Zhotovenie povrchu                                                                                              11 b                                                I.b  Zhoda kamufláže                                                                                                     7 b                                        I.c  Zhoda výsostného označenia                                                                                 5 b                                                              II. ČISTOTA STAVBY                                                                                                      10 b   III. GEOMETRIA                                                                                                             10 b            IV. KONŠTRUKCIA A POVRCHOVÉ DETAILY                                                                                                                                                                    IV.a  Drak a povrch konštrukcie                                                                                   8 b                                                                                                                                                    IV.b  Ovládacie plochy                                                                                                   5 b                                                               V. PRIESTORY POSÁDKY                                                                                                6 b            VI. MOTORY A ICH SÚČASTI                                                                                          9 b                                              VII. VÝZBROJ A VÝSTROJ                                                                                                                                                                                                                                        VII.a  Vonkajšia výzbroj a výstroj                                                                                 7 b                                           VII.b  Odkryté časti konštrukcie                                                                                   6 b                                                                            VIII. PODVOZOK                                                                                                              5 b  IX.  PATINA                                                                                                                    10 b        X. DOKUMENTÁCIA                                                                                                        1 b                                                                                                                                                                                                                                                                                                                                                                                                             
Najnižšou mierkou je 0, 5 bodu.                                                                                                                                                        spolu 100 b 
                                                                                                                                                                                                                                                       





Výklad bodovacieho systému      

Výnimky pre kategórie - Vitriňák                                                                               
Model musí byť postavený v pozícii "pripravený k štartu".  Teda nie sú povolené žiadne odkryté detaily okrem otvorených krytov od priestorov posádky, vysunutých klapiek / slotov a rozhýbaných ovládacích  plôch. Preto sa v bodovacom systéme položka VI.b nehodnotí. V položke V. sa samotný motor hodnotí, iba pokiaľ je motor odhalený, alebo viditeľný z podstaty svojej konštrukcie. Je povolené použiť úpravy povrchu, ako nitovanie, prerytie panelov atď. Tak isto je povolené použiť úpravy detailov, alebo aj doplnky detailov, tie však nemajú vplyv na vyššie bodové hodnotenie. 
Povinná dokumentácia:
1. viac pohľadový technický výkres s pohľadmi na vysunutý podvozok spredu a zboku ( môže byť súčasťou návodu )                                                                                      
2. stavebný návod modelu
3. schéma kamufláže

Keďže sa žiadna ďalšia dokumentácia v kategóriách Vitriňák nepoužíva, pri detailoch sa nehodnotí zhoda so vzorom, hodnotí sa iba čistota stavby, geometria a kvalita farebného prevedenia povrchu detailov. Preto nemôže byť model postavený „z krabičky“, znevýhodnený voči modelu, ktorý je postavený s doplnkami, alebo úpravami detailov. Napríklad: pri priestoroch posádky, model prevedený zo stavebnice, bez doplnkov, ak je prevedený bez chýb v geometrii, čistote stavby a remeselnom prevedení povrchu detailov, dostane plný počet bodov zo svojho dosiahnuteľného maxima tak isto, ako rovnako kvalitne prevedený model, ktorý má použité plechové, PUR alebo iné doplnky v priestoroch posádky. Zhoda so vzorom sa pri kamufláži porovnáva so schémou kamufláže, ktorá je povinná, ale môže byť kombinovaná s fotografiami konkrétneho stroja. V prípade ich vzájomnému rozporu, je smerodajná fotodokumentácia. V prípade doloženia fotodokumentácie, prevedenie opotrebenia a zašpinenia musí byť s ňou   v zhode, inak sa body nepridajú.  Položka X. Dokumentácia, sa pri kategóriách Vitriňák nehodnotí. 

Zohľadnenie prácnosti     
Bodovací systém zohľadňuje vyššiu prácnosť a náročnosť pri stavbe zložitých konštrukcií a detailnejších modelov, tak isto pri výbere náročnejších kamufláži a to pomocou dosiahnuteľného bodového maxima (ďalej už len DBM). DBM slúži ako systémový nástroj pre rozhodcov, aby vedeli nastaviť odstupňovanie prácnosti z hľadiska konštrukčnej náročnosti predlohy, prípadne kvantitatívneho hľadiska detailnosti modelu a zložitosti zvolenej kamufláže, bez možnosti ďalšieho prihliadania počas hodnotenia. Správne nastavenie DBM v kategóriách I.b, IV.a, IV.b, V., VI. a VIII.  sa dosiahne pomocou zaradenia do príslušnej úrovne náročnosti a pridelením bodov, alebo pridelením a spočítaním bodov. Pri kategóriách detailov I.c, VII.a  a VII.b  sa DBM prideľuje na základe množstva a zložitosti hodnotených detailov. K správnemu nastaveniu DBM pri kategóriách detailov I.c, VII.a  a VII.b  je potrebná voľba referenčných modelov (ďalej už len RM). K výberu RM dochádza ešte pred samotným hodnotením modelov a to hneď po oficiálnom ukončení registrácie. Model ktorý v čase, keď rozhodcovia nastavujú RM ešte nie je registrovaný, resp. nenachádza sa na stole medzi ostatnými modelmi vo svojej kategórií, sa môže súťaže zúčastniť, avšak pri hodnotení, rozhodcovia vychádzajú z už prebehnutého nastavenia RM i keby oneskorený model mal vplyv na iné nastavenie RM. Za referenčné modely sa považujú tie modely, ktoré sú z konštrukčného hľadiska predlohy, teda originálu stroja v jednotlivých kategóriách detailov najnáročnejšie/najjednoduchšie a ktoré sú zároveň na prvý pohľad z kvantitatívneho hľadiska modelu najdetailnejšie/najmenej detailné. Čiže majú v príslušnej kategórii detailov potenciál získať najvyšší počet bodov (ďalej už len RM+) a naopak najnižší počet bodov (ďalej už len RM-). Ako referenčná môže byť v každej kategórii detailov určená úplne iná dvojica modelov. Zároveň  je DBM pre každú príslušnú kategóriu detailov stanovené vo vlastnom rozsahu a tento rozsah sa využíva v závislosti od veľkosti rozdielov v náročnosti zúčastnených modelov. Pri hodnotení týchto detailov DBM vychádza z referenčného modelu s najnižším potenciálnym bodovým  ziskom (RM-), čiže sa DBM nastaví najnižšie a pri ďalších modeloch sa pokračuje vzostupne. Vrchná hranica DBM nesmie byť využitá automaticky. Keďže nastavenie DBM závisí od zúčastnených modelov, môže sa pri rôznej konkurencii modelov meniť . Aby neprichádzalo k neprimeranému zohľadneniu prácnosti, vrchná hranica DBM resp. bodový rozsah v plnej miere sa použije iba vtedy, ak je medzi zúčastnenými modelmi taký veľký rozdiel v konštrukčnej náročnosti či kvantitatívnej detailnosti, že je potrebné využiť celý rozsah a naopak, sa v obmedzenej miere použije vtedy, keď je v konštrukčnej náročnosti medzi zúčastnenými modelmi malý, alebo minimálny rozdiel. DBM sa nastavuje citlivo, odstupňujúc po 0,5 bode. Preto jeden model má štartovaciu čiaru v konkrétnych detailoch napríklad 4 b, ďalší 4,5 b a ďalší 5 b... Ďalej sa už body len  strhávajú, za nedostatky v remeselnom spracovaní a zhode so vzorom.
Príklad: Pri  odkrytých častiach konštrukcie ( VI.b ) je bodový rozsah DBM 0,5-6 b.  

Pri účasti modelov: Spitfire (otvorený jeden malý guľomet), F-16A ( otvorená malá inšpekčná krytka a veľký kryt servo motorov na smerovke), Fw 190A (otvorené 2 vnútorné a 2 vonkajšie kanóny na krídlach, guľomety v trupe a rádiostanica), F-18C ( odkryté dva veľké panely s elektronikou), Nieuport 11 ( nemá nič odkryté), Bf 109G (odkrytá rádiostanica) zvolia rozhodcovia  ako RM- Spitfire a RM+ Fw 190. Takže vychádzajú z DBM iba v rozsahu 0,5-4 b a nastavia DBM pre jednotlivé modely od RM- vzostupne:                                                                                                                                                                                                                Nieuport 11 – nie je hodnotený, preto že nemá odkryté priestory s výzbrojou, Spitfire  -0,5 b, Bf 109G -1 b, F-16A - 1,5b,  F-18C – 2 b,  Fw 190A - 4 b a vrchná hranica DBM – 6 b ostáva nevyužitá.
Strhávanie bodov za chyby a nedostatky  
Vo všetkých kategóriách detailov III. - VII. a v kategóriách povrchovej úpravy. VIII.b a  VIII.c, sa body najprv podľa DBM pridelia                    a až následne sa strhávajú za nedostatky v zhode so vzorom, prípadne slabom remeselnom prevedení. V geometrii I., čistote stavby II. a zhotovení povrchu VIII.a sa body iba strhávajú za chyby. V patine  VIII.d sa naopak body iba pridávajú. Body sa strhávajú rovnako pri všetkých kategóriách, žiadna kategória sa nepostihuje viac, alebo menej. Body za chyby v geometrii, čistote stavby, remeselnom prevedení detailov, povrchu, alebo logickosti konfigurácie,  či nedostatky v zhode so vzorom,                      sa strhávajú v rozsahu:  
- 0,5b minimálna ale viditeľná chyba                                                                                                                                                                        - 1b väčšia chyba                                                                                                                                                                                                                     - 1,5b veľká chyba                                                                                                                                                                                                                     - 2b veľmi veľká a zásadná chyba                        
V prípade rovnosti výsledných bodov dvoch, alebo viacerých modelov, musí byť určené ich poradie. To sa určí tým, že v poradí vyššie sa umiestni model, ktorý má nižší súčet strhnutých bodov za geometriu a čistotu stavby. V prípade rovnosti strhnutých bodov za geometriu a čistotu, sa určí poradie podľa výšky strhnutých bodov za zhodu kamufláže a povrch. Ak by aj tu prišlo k rovnako strhnutým bodom, poradie určí výška strhnutých bodov za prevedenie detailov.  Ako posledná možnosť pri rovnosti všetkých strhnutých bodov o výslednom poradí rozhodne prehľadnosť a usporiadanie podkladov.    
Vysvetlenie pojmov bodovacieho systému      
I.a  Zhotovenie povrchu 
Posudzuje sa zhotovenie povrchu z pohľadu kvality a čistoty nástreku. Chyby ako mastné fľaky,  obtlačky prstov, prestrieknutie, krupička/pomaranč, škvrny po riedidle, prestriekanie odlúpenej farby, nečistoty a prachové zrnká zafixované v povrchu, atď.  Ďalej kvalita vyhotovenia všetkého výsostného označenia, popisov, čísiel, symbolov, kódov, kresieb atď. ako priľnutie (striebrenie), splynutie s povrchom (schodíky, kopírovanie rytia a nitovania).                               
I.b  Zhoda kamufláže 
Zhoda kamufláže sa dokladuje povinne schémou kamufláže, prípadne fotkami konkrétneho stroja, alebo kombináciou oboch. Posudzuje sa tvarová, rozmerová a pozičná presnosť farebných polí, škvŕn, farebných doplnkov a zhoda farebných odtieňov. Správnosť odtieňov sa posudzuje s rezervou, body sa strhávajú len pri naozaj výrazne odlišnom odtieni, alebo úplne nesprávne použitej farbe. V prípade doloženia fotodokumentácie aj schémy kamufláže a ich vzájomnému rozporu, je smerodajná fotodokumentácia. V zhode s originálom sa zohľadňuje aj náročnosť zvolenej kamufláže. K náročnosti zvolenej kamufláže sa prihliada systémovo, odstupňovaním možného bodového zisku podľa počtu základných farebných polí a náročnosťou ich aplikácie ( prechody medzi farbami, ostré alebo striekané difúzne, rovné alebo zvlnené ). Keďže jednofarebný stroj ( napr. celostrieborný ) nemá ako stratiť body za zhodu s originálom, je jeho bodový potenciál najnižší. Ak má model viacero farebných doplnkov ( rozlišovacie alebo ozdobné farebné doplnky, opravy povrchu, niektoré panely iných farieb ), alebo iným spôsobom náročnú kamufláž (škvrny, hady, digitál) rozhodcovia zvážia výšku percentuálneho podielu týchto farebných doplnkov, na celkovej kamufláži, alebo náročnosť zvolenej kamufláže a pridelia modelu 0,5-1 bod navyše. Model s kovovým povrchom (NMF) sa radí do príslušnej skupiny kamufláži, podľa počtu použitých odtieňov kovu, tak isto v závislosti od množstva rozlíšených panelov. 
I.c  Zhoda výsostného označenia
V zhode so vzorom pozičná, tvarová ( vycentrovanie, súmernosť ), rozmerová a farebná presnosť  výsostného označenia, symbolov, popisov, výstražného označenia, chodníčkov, sériových čísiel, identifikačných kódov, čísiel, ozdobných nápisov a kresieb.

II. Čistota stavby 
Posudzuje sa čistota lepenia, tmelenia, brúsenia a leštenia hlavných lepených spojov a všetkých detailov. Ďalej chyby ako stopy po lepidle, škrabance, prepadliny, praskliny, zle začistené deliace roviny na detailoch, nerovnomerné, nedotiahnuté/pretiahnuté či zdvojené rytie panelov, nitovania, plátovania plechov, šitia poťahu, nerealistické zvlnenie povrchu )                                                                                                                         Pri otvorených krytoch jednotlivých konštrukčných častí, sa čistota stavby hodnotí tu.                                                                                   

III. Geometria                                                                                                                                                                                                          
Posudzuje sa správnosť uhlov a presná vzájomná poloha hlavných konštrukčných častí stroja. Krídiel, VCHP, ZCHP, prídavných nosných a stabilizačných plôch a všetkých detailov, vrátane geometrie odkrytých detailov a ich krytov. Ďalej obrysová a tvarová presnosť, pozičná a rozmerová správnosť rytia panelov, nitovania, portov ( krivé rytie panelov, nitovanie, plátovanie plechov, plátnový poťah ) Pri otvorených krytoch jednotlivých konštrukčných častí, sa geometria hodnotí tu. Základným podkladom pre hodnotenie je technický výkres - povinná súčasť dokumentácie.                                                                   

IV. - VIII.  Detaily     
V detailoch sa hodnotí remeselná úroveň vyhotovenia, podrobnosť a typová správnosť  prevedených detailov, použitej výzbroje, výstroje či špecifických odchýlok, na základe zhody so vzorom. Geometria detailov sa hodnotí v bode I. a čistota stavby v bode II. Body sa najprv podľa DBM pridelia a až následne sa strhávajú za nedostatky v remeselnom prevedení a za odchýlky voči priloženej dokumentácií. 
Rozhodcovia posudzujú detaily prísne, takže aj model ktorý má odkryté detaily, za ne nemusí dostať žiadne body, pokiaľ sú tieto detaily prevedené nekvalitne, alebo v  nedostatočnej zhode so vzorom. Pri otvorených krytoch jednotlivých konštrukčných častí (  priestory posádky, motory, podvozkové šachty, šachty s výzbrojou, skryté časti konštrukcie ) sa geometria a čistota stavby hodnotia v kat. I. a II. a povrchová úprava vonkajších častí týchto krytov sa hodnotí v príslušných kat. VIII.a až VIII.d. Remeselné prevedenie vnútorných častí otvorených krytov  a zhoda so vzorom sa hodnotí v príslušných detailoch. Model ktorý má otvorené kryty ich musí mať buď upevnené v správnej pozícii, alebo ako odmontované - ale musia byť priložené k modelu.     Pokiaľ súťažiaci nepriloží kryty k modelu, bude penalizovaný tretinou bodov zo svojho dosiahnuteľného maxima v danej kategórii, kde kryty nedoložil. Logickosť a reálnosť konfigurácie stroja sa tak isto hodnotí v detailoch, ktorých sa to priamo týka.

IX.  Patina 
Body sa prideľujú za jednotlivé prvky patiny, ktoré sú na modely prevedené a to iba v prípade, keď sú prevedené kvalitne                         a logicky. Nakoľko je pri každom z prvkov patiny nastavený bodový rozsah, body sa za kvalitne prevedenú patinu pridelia na základe jej množstva. V prípade doloženia fotodokumentácie, prevedenie zašpinenia, opotrebenia, prípadného vysokého lesku musí byť s ňou v zhode. Ak je zdokumentovaný neopotrebovaný, alebo čistý stroj, môže dostať body len za tie prvky patiny, ktoré sú na modely stvárnené a sú v zhode s priloženou dokumentáciou. Pri veľmi rozsiahlej až extrémnej patine, je nutné  patinu doložiť fotodokumentáciou. Za chýbajúce, alebo naopak vymyslené prvky patiny, ktoré sú v rozpore s doloženou dokumentáciou, sa body nepridelia.  Nakoľko nie na každú existujúcu kamufláž sú dostupné fotky konkrétneho stroja, alebo nie sú dostupné v potrebnom rozsahu, prípadne potrebnej kvalite, je možné patinu dokumentovať aj fotkami iných strojov toho istého typu. Plastickosťou je myslené farebné naznačenie hĺbky svetla tvorené tieňmi a svetlom pri členitom povrchu, napr,  prevesenie plátnového poťahu krídiel, ovládacích plôch, alebo zosvetlenie vystupujúcich povrchových  detailov. Mierkovým zosvetlením je myslené zosvetlenie povrchu z dôvodu rôzneho pôsobenia svetla v závislosti od veľkosti objektu a vzdialenosti od neho. Pri  logickosti patiny, ide napr. o veci ako: plátnový poťah, alebo drevená konštrukcia nebudú odrené na kov, trup pri podvozku s ostrohou nebude opršaný kolmo, alebo moderná stíhačka štartujúca zo spevnených dráh, nebude mať kolesá od blata. Prípadne existujúce a na modeli stvárnené "nelogickosti" je nutné zdokumentovať. Ak nie je patina prevedená kvalitne, logicky, alebo je v rozpore s priloženou fotodokumentáciou, body sa nepridelia, tak ako sa nepridelia za chýbajúce prvky patiny. 


X. Dokumentácia          
Pri zložitejších konštrukciách, alebo veľkom množstve odkrytých detailoch na modeloch, odporúčame priložiť fotografiu, alebo jasnú písomnú inštrukciu, ako model bezpečne uchopiť.                                                                                                                                                     Povinná dokumentácia - Model bez povinnej dokumentácie nebude hodnotený !                                                                                                                                        1.  viac pohľadový technický výkres s pohľadmi na vysunutý podvozok spredu a zboku  ( môže byť súčasťou návodu )                                                                                     2.  stavebný návod                                                                                                                                                                                                        3. schéma kamufláže, prípadne fotografie konkrétneho stroja                                                                                                                                          4. v prípade veľmi rozsiahlej až extrémnej patiny, fotky skutočného stroja                                                                                                                                              Ďalšia nepovinná dokumentácia:                                                                                                                                                                                                           4.  dokumentácia detailov daného typu a prípadných špecifických technických, či konfiguračných rozdielov konkrétneho stroja, od typového štandardu. Môže byť vo forme  fotografií, oficiálnych publikácií, časopisov, technických manuálov, výkresov jednotlivých technických uzlov a dielov stroja (nepovinné, ale absencia znamená stratu 50% bodov za detaily). Je možné doložiť aj návodmi od doplnkových setov, ale v prípade rozporu v podkladoch je smerodajná dokumentácia skutočného stroja.                                                                                                                                                                               5.  fotografie konkrétneho stroja použiteľné z hľadiska kamufláže, alebo patiny                                                                                                                                                                                                                                                                                                                                       6.  dokumentácia stavby (v poradí podľa bodovacieho systému) zastrešujúca celú stavbu modelu. Pri jednotlivých bodoch                         s uvedeným  popisom prevedených úprav na modeli, použitých doplnkov, s odkazmi na použité podklady, záložky alebo čísla strán prípadných publikácii na ktorých sa tieto konkrétne podklady nachádzajú. Pri kombinácii schémy kamufláže a fotiek  vysvetlenie, ako autor postupoval. Osnova môže byť priamo doplnená fotodokumentáciou stavby (bod 4.), alebo odkazmi                    na čísla strán, prípadne iné umiestnenie tejto dokumentácie v podkladoch  (nepovinné, ale možnosť získať 1 bod)                                                                                                                                                                                                                                                                                                                                                                                                                                                                                                                        7. jednoduchá fotodokumentácia stavby resp. prevedených úprav napr. vypracované priestory posádky v zatvorenom trupe resp. pri zavretej kabíne. (nepovinné, ale má vplyv na hodnotenie v  II. Priestory posádky)                                                                                                                                                                                                                                                                                                                                                                                
Aj keď je istá časť dokumentácie nepovinná, má jej absencia priamy vplyv na možnosť dosiahnuť plný počet bodov.                          Pri detailoch ide o zdokumentovanie priestorov posádky, podvozku, motorov, podvesenej výzbroje/výstroje a ďalej tých prevedených častí na modeli, ktorých  odkrytím, alebo vysunutím dochádza k odhaleniu vnútornej konštrukcie. Tak isto               o zdokumentovanie prípadných špecifických odchýlok stroja, možnej konfigurácie podvesenej výzbroje a najmä možnosti podvesenej výzbroje v súvislosti s otvorenými krytmi detailov ako motor, priestory s výzbrojou/výstrojom a podobne. Dokumentácia detailov nie je povinná, ale model stráca automaticky 50% bodov zo svojho dosiahnuteľného maxima za detaily, ktoré má síce prevedené, ale nemá zdokumentované, prípadne sú v rozpore s typovým štandardom, alebo logikou konfigurácie  a nie sú podložené. Ďalšie body sa strhávajú za chyby v geometrii,  čistote stavby, alebo slabé remeselné prevedenie detailov.          V prípade, že ku stroju neexistuje technický výkres,  je možné použiť fotografie skutočného stroja z takých pozícii, aby bolo možné  kompletne posúdiť geometriu.                                                                                                                                                        
Pri dokumentácii tvorenej knihami, časopismi, alebo inými publikáciami, je potrebné:
- strany v publikácii označiť  jasne viditeľnými a presne umiestnenými záložkami, každá záložka musí mať popis konkrétneho detailu, alebo časti stroja, či schémy, ktorej sa týka hodnotenie (výkres, motor, podvozok, výzbroj, kokpit, kamufláž, patina atď.)  
- alebo vypracovať osnovu ( v poradí podľa bodovacieho systému) s názvami publikácií a číslami strán kde rozhodcovia nájdu príslušné podklady 
Pri podkladoch k rôznym strojom, alebo pri špecifických odchýlkach konkrétneho stroja, je potrebné presne vyznačiť ( detail, kamufláž a podobne ), ktorý obrázok sa týka postaveného modelu.

Dokumentácia musí byť usporiadaná postupne a prehľadne v poradí:
1.inštrukcia ako model uchopiť 
2. dokumentácia stavby modelu 
3. viac pohľadový technický výkres s pohľadmi na vysunutý podvozok spredu a zboku 
4. stavebný návod, schéma kamufláže, prípadne fotografie konkrétneho stroja 
5. dokumentácia detailov konkrétneho stroja, alebo konkrétneho typu a prípadných špecifických technických, či konfiguračných rozdielov od typového štandardu jednoduchá fotodokumentácia stavby resp. prevedených úprav napr. vypracované priestory posádky v zatvorenom trupe resp. pri zavretej kabíne. Podklady detailov, či prípadných úprav, musia byť zoradené v poradí podľa bodovacieho systému, osnova s číslami strán 
6. fotografie konkrétneho stroja, prípadne iných strojov toho istého typu z pohľadu prevedenia patiny 

V bode IX. dokumentácia, sa posudzuje prehľadnosť, komplexnosť a kvalita spracovania dokumentácie. Model, ktorý nemá prehľadne spracovanú dokumentáciu (nemá záložky v publikáciách alebo vypracovanú osnovu s odkazmi na čísla strán) sa penalizuje strhnutím -1 bod. Model ktorý má prehľadne usporiadanú a označenú dokumentáciu, nestráca bod. Model ktorý má prehľadne usporiadanú a označenú dokumentáciu a vďaka kvalitne vypracovanej dokumentácii stavby modelu zjednoduší                        a urýchli prácu rozhodcom, je ocenený 1b navyše.

